Sommer-OL 2032

Sommer-OL 2032 blir de 35. olympiske sommerleker og skal arrangeres i Brisbane i Australia i 2032.

Valg av vertsby 
Den internasjonale olympiske komité (IOK) hadde denne gangen ingen avstemning mellom flere kandidater som ved tidligere tildelinger, men skulle votere over en anbefaling fra IOKs Executive Board. Brisbane ble formelt valgt under IOKs 138. sesjon i Tokyo i Japan 21. juli 2021 med 72 stemmer for, fem stemmer mot og tre som avsto fra å stemme.

Det var forventet at Brisbane ville bli vertsby, etter at IOKs Executive Board den 24. februar 2021 gjorde byen til sin foretrukne by.

Referanser 

Sommer-OL
Sport i Brisbane
Internasjonale mesterskap i Australia